เปิด 28 รายชื่อหุ้นผลงานแย่-ยอดขายตก โบรกฯแนะระมัดระวังเข้าลงทุน
เปิดชื่อ 28 หุ้นเสี่ยงเข้าลงทุน กำไรลดวูบ-ยอดขายไม่โต เพิ่มความระมัดระวังในการลงทุน
29 พ.ค. 2561

“ข่าวหุ้นธุรกิจออนไลน์” ได้ทำการสำรวจข้อมูล และทำการคัดเลือกบริษัทจดทะเบียนในตลาดหลักทรัพย์แห่งประเทศไทย (บจ.) จากข้อมูลของบริษัทหลักทรัพย์ไทยพาณิชย์ โดยนายสุเชษฐ์ สุขแท้ ผู้ช่วยกรรมการผู้จัดการสายงานค้าบริษัทหลักทรัพย์ไทยพาณิชย์ ซึ่งได้ทำการสำรวจ “กลุ่มบริษัทจดทะเบียนที่ต้องเพิ่มความระมัดระวังในการลงทุน”
โดยครั้งนี้ “ผู้สื่อข่าว” ได้คัดเลือกบริษัทจดทะเบียนจากจากข้อมูลดังกล่าว ที่กำไรสุทธิในไตรมาส 1 ปี 2561 ปรับตัวลดลงจากช่วงเดียวกันเมื่อปีก่อน ขณะที่เปอร์เซ็นอัตราการเติบโตของกำไรสุทธิลดลง ส่งผลให้กำไรสุทธิต่อหุ้น (E.P.S.) ลดลงตามไปด้วย ซึ่งถือเป็นกลุ่มที่ต้องเฝ้าระวังในการลงทุน เนื่องจากบริษัทเหล่านี้เมื่อเทียบกับช่วงไตรมาส 1 ของทุกปีจะมีกำไรสุทธิค่อนข้างสูงส่งผลให้กำไรทั้งปีเติบโตได้อย่างโดดเด่น เนื่องจากเป็นช่วงที่มียอดขายมากที่สุด ดังนั้นหากไตรมาส 1 ประกาศผลการดำเนินงานออกมาน้อยกว่าปกติ นั่นเท่ากับว่าหากไตรมาสที่เหลือทำผลงานออกมาได้ไม่โดดเด่น อาจจะส่งผลให้ผลการดำเนินงานทั้งปีปรับตัวลดลง
สำหรับการสำรวจในครั้งนี้ พบว่า มีบจ.ที่เข้าเกณฑ์ดังกล่าวทั้งหมด 28 บจ. ด้วยกัน ดังตารางประกอบ

(คลิกที่ตารางเพื่อขยายขนาด)
จากตารางดังกล่าว จะเห็นได้ว่าผลประกอบการของบริษัทจดทะเบียนในไตรมาส 1/2561 ปรับตัวลดลงตามยอดขายที่ลดลง ขณะที่เปอร์เซ็นการเติบโตของกำไรต่อหุ้นลดลงในทุก ๆ ไตรมาส แสดงถึงอัตราความสามารถในการทำกำไรลดลง
ทั้งนี้ เป็นที่น่าจับตาว่า ผลงานที่เหลือของปี 2561 บริษัทเหล่านี้จะสามารถกลับมามีกำไรโดดเด่นได้อีกหรือไม่ เพราะหากผลงานที่เหลือยังทำผลงานออกมาไม่โดดเด่น เท่ากับว่ากำไรสุทธิของปี 2561 ของบริษัทเหล่านี้อาจปรับตัวลดลงอย่างมีนัยสำคัญ จึงถือเป็นบริษัทที่มีความเสี่ยงหากจะเข้าลงทุนในหุ้นของบริษัทเหล่านี้